กรุงเทพประกันชีวิต

บริษัท กรุงเทพประกันชีวิต จำกัด (มหาชน) (; สรุปข้อสนเทศบริษัทจดทะเบียนตลาดหลักทรัพย์แห่งประเทศไทย) บริษัทประกอบธุรกิจประกันชีวิตโดยรับประกันชีวิตทั้งแก่บุคคลทั่วไป และการประกันชีวิตกลุ่ม โดยบริษัทจะจัดสรรเบี้ยประกันรับส่วนหนึ่งไว้เป็นเงินสำรองประกันชีวิต และบริหารเงินสำรองประกันชีวิตโดยการนำไปลงทุนเพื่อสร้างผลตอบแทนให้ครอบคลุมภาระที่จะเกิดขึ้นและอาจจะเกิดขึ้นต่อผู้เอาประกัน นอกจากการประกันชีวิตแล้ว การลงทุนก็ถือเป็นธุรกรรมที่มีความสำคัญมากต่อการดำเนินธุรกิจของบริษัทลักษณะการประกอบธุรกิจ แบบรายงาน56-1 กรุงเทพประกันชีวิต จำกัด (มหาชน) ประจำปี :2555

 ประวัติ 
บริษัทได้เริ่มดำเนินกิจการตั้งแต่วันที่ 1 มิถุนายน พ.ศ. 2494 โดยใช้ชื่อว่า "บริษัท กรุงสยามประกันชีวิต จำกัด" โดยในระยะแรกการประกอบธุรกิจของบริษัทได้เน้นไปในด้านสวัสดิการสงเคราะห์เป็นส่วนใหญ่ เมื่อวันที่ 1 มกราคม พ.ศ. 2522 บริษัท กรุงสยามประกันชีวิต จำกัด ได้ทำการเปลี่ยนชื่อเป็น "บริษัท กรุงเทพประกันชีวิต จำกัด" และในวันที่ 17 ธันวาคม 2550 บริษัท กรุงเทพประกันชีวิต จำกัด ได้แปรสภาพเป็น บริษัท มหาชน จำกัด ข้อมูลองค์กร บริษัท กรุงเทพประกันชีวิต จำกัด (มหาชน) และเข้าจดทะเบียนในตลาดหลักทรัพย์แห่งประเทศไทย เมื่อวันที่ 25 กันยายน พ.ศ. 2552   

 การประกอบธุรกิจ 
ธุรกิจหลักของบริษัท คือ ธุรกิจประกันชีวิต โดยเบี้ยประกันภัยรับส่วนหนึ่งจะถูกกันไว้เป็นเงินสำรองประกันชีวิต โดยมีการดำเนินการบริหารเงินสำรองประกันชีวิตส่วนนี้โดยนำไปลงทุน แบบรายงาน56-1การประกอบธุรกิจของแต่ละสายผลิตภัณฑ์ บริษัทจะบริหารเงินลงทุนโดยกระจายการลงทุนในหลักทรัพย์ประเภทต่างๆ ทั้งระยะสั้นและระยะยาว ทั้งตราสารหนี้และตราสารทุน รวมถึงการให้บริการสินเชื่อซึ่งส่วนใหญ่เป็นสินเชื่อประเภทที่มีหลักทรัพย์จำนองเป็นประกัน ทั้งนี้การลงทุนของบริษัทต้องเป็นไปตามประกาศกระทรวงพาณิชย์ และประกาศคณะกรรมการกำกับและส่งเสริมการประกอบธุรกิจประกันภัย เรื่อง การลงทุนประกอบธุรกิจอื่นของบริษัทประกันชีวิต 

 ผู้ถือหุ้นรายใหญ่ 
 ข้อมูล ณ วันที่ 6 กุมภาพันธ์ พ.ศ. 2564ผู้ถือหุ้นรายใหญ่  ตลาดหลักทรัพย์แห่งประเทศไทย

 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1  STATE STREET BANK AND TRUST COMPANY  413,396,200  24.21% 2  บริษัท วัฒนโสภณพนิช จำกัด  222,505,000  13.03% 3  ธนาคาร กรุงเทพ จำกัด (มหาชน)  130,022,480  7.61% 4  บริษัท กรุงเทพประกันภัย จำกัด (มหาชน)  78,575,360  4.60% 5  นาย ชาตรี โสภณพนิช  63,967,204  3.75% 6  บริษัท จตุบุตรโฮลดิ้ง จำกัด  63,000,000  3.69% 7  บริษัท ไทยเอ็นวีดีอาร์ จำกัด  59,005,745  3.46% 8  บริษัท เอ็มเอสไอ โฮลดิ้ง (ประเทศไทย) จำกัด  57,201,480  3.35% 9  กองทุนเปิด บัวหลวงหุ้นระยะยาว  52,222,160  3.06% 10  นาย เชิดชู โสภณพนิช  45,294,014  2.65%

 อ้างอิง 

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2494
หมวดหมู่:ธุรกิจประกันภัยและประกันชีวิต